**Iepirkuma dokumentācija**

**iepirkumam “Fiziskās apsardzes pakalpojuma sniegšana Viestura ielā 10, Daugavpilī”, identifikācijas nr. ASDS/2020/48**

# 1. Uzdevums:

Iepirkuma priekšmets ir objekta pēc adreses Viestura iela 10, Daugavpils, kurā AS “Daugavpils satiksme” veic darbību (turpmāk – Objekts), fiziskās apsardzes nodrošināšana (turpmāk – Pakalpojums) saskaņā ar Iepirkuma dokumentācijas prasībām.1.1.

|  |  |
| --- | --- |
| Nr.  p.k. | **Veicamas darbības un minimālas, obligātās prasības to izpildei** |
|  | Nodrošināt objekta fizisko apsardzi 1 (viena) cilvēka sastāvā, Pakalpojuma sniedzēja nodrošinātajā telpā pēc adreses Viestura ielā 10, Daugavpilī, saskaņā ar apsardzes posteņa darba laiku: nodrošināt nepārtraukti **no plkst.23:00 līdz plkst. 05:00.** |
|  | **Pakalpojuma sniegšanas termiņš- 1 (viens) gads.** |
|  | Nodrošināt un atbildēt par fiziskās apsardzes pakalpojuma sniegšanas kārtību un kvalitāti saskaņā ar Latvijas Republikas normatīvo aktu prasībām, t.sk. par darba aizsardzības, ugunsdrošības un vides prasību ievērošanu pakalpojuma izpildē.  Prasības apsardzes darbiniekam:   * sertificēts, speciāli apmācīts (ņemot vērā Objektā uzstādītos apsardzes un kontoles tehniskos līdzekļus), nodrošināts ar apsardzes veikšanai nepieciešamajiem speciālajiem līdzekļiem, ģērbts laika apstākļiem atbilstošā ar Izpildītāja atpazīšanas zīmi formas tērpā; * apsargs fiziski sagatavots un bruņots, maiņas laikā obligāti jābūt apsardzes nodarbinātā apliecībai, kurā ir norādīta informācija par darba devēju; * apsardzes darbiniekam jāspēj komunicēt valsts valodā vismaz B1 līmenī. |
|  | Sistemātiski un regulāri (saskaņā ar Objekta apsardzes instrukciju), veikt objekta apgaitu pa maršrutu, profilaksei pret pretlikumīgu darbībuveikšanu Objektā. Pēc katras apgaitas reizes, kā arī maiņas laikā notikušiem ārkārtas gadījumiem, aizrādījumiem un citiem notikumiem, veikt ierakstu maiņas pieņemšanas un nodošanas žurnālā. |
|  | Bez papildmaksas nodrošināt trauksmes pogas (komplektā vismaz 2 breloki) ierīkošanu un pieslēgšanu Pretendenta centrālās apsardzes vadības centram, diennakts uzraudzībai. Pretendenta centrālā apsardzes vadības centrs atrodas Daugavpilī. Apsardzes vadības centrā nepārtraukti tiek nodrošināta trauksmes signāla saņemšana, un paredzēti mobīlas grupas izbraukumi uz trauksmes pogas izsaukumu. Trauksmes poga ir Pretendenta īpašums. |
|  | Operatīvi – ne ilgāk kā 5-7 minūšu laikā pēc trauksmes signāla (no apsarga, trauksmes pogas u.tml.) saņemšanas apsardzes vadības centrā– nodrošināt Pretendenta operatīvās grupas ierašanos objektā un rīcību atbilstoši apstākļiem, lai novērstu vai mazinātu zaudējumus, kas var rasties trešo personu prettiesiskas rīcības vai citāda veida apdraudējuma rezultātā. Par notikušo, nepieciešamības gadījumā ne vēlāk kā 10 (desmit) minūšu laikā pēc ierašanās objektā, ziņot pasūtītāja pilnvarotajai personai. Daugavpilī Pretendentam ir vismaz 2 (divas) mobīlas grupas, kuras paredzētas izbraukumiem. |
|  | Prasības mobīlās grupas darbiniekiem: sertificēts, speciāli apmācīts (ņemot vērā Objektā uzstādītos apsardzes tehniskos līdzekļus), nodrošināts ar apsardzes veikšanai nepieciešamajiem speciālajiem līdzekļiem, ģērbts laika apstākļiem atbilstošā ar Izpildītāja atpazīšanas zīmi formas tērpā. Operatīvās grupas darbinieks fiziski sagatavots un bruņots. Jābūt apsardzes nodarbinātā apliecībai. |
|  | Pirms vai vienlaicīgi ar Objekta nodošanu, saskaņot ar Pasūtītāju rīcības instrukciju kārtības nodrošināšanai, instrukciju par rīcību trauksmes gadījumā un citas apsardzes pakalpojuma kvalitatīvai sniegšanai nepieciešamās instrukcijas (Objekta apsardzes instrukcija). |
|  | Ugunsgrēka gadījumā nekavējoties izsaukt Valsts ugunsdzēsības un glabāšanas dienestu tālr. 112 un paziņot Pasūtītāja pilnvarotai personai. Nekavējoša policijas vai citu atbilstošo dienestu izsaukšana uz apsargājamo objektu, ja apsardzes darbinieks saviem spēkiem nevar novērst radušos draudus. |
|  | Operatīvi informēt Pasūtītāja pilnvaroto pārstāvi par visiem notikumiem, kas ir saistīti ar objekta apsardzi vai tehnisko/kontroles līdzekļu iekārtu traucējumiem, kas varētu ietekmēt kvalitatīvu līguma saistību izpildi. |
|  | Paredzēt regulāras Pasūtītāja veiktas apsardzes darbinieku pārbaudes, pārbaudot sertifikātu un nodarbinātā apliecību esamību. |
|  | Visu Pakalpojuma izpildes laiku nodrošināt spēkā esošu civiltiesiskās atbildības apdrošināšanas polisi saskaņā ar 2015. gada 11. februāra Ministru kabineta noteikumiem Nr.58 “Noteikumi par civiltiesiskās atbildības obligāto apdrošināšanu apsardzes darbībā”. |
|  | Visu Pakalpojuma izpildes laikā nodrošināt spēkā esošu un iepirkuma priekšmeta (fiziskā apsardze) izpildei atbilstošu Latvijas Republikas Iekšlietu ministrijas Valsts policijas izsniegta speciālo atļauju (licenci)/reģistrāciju Apsardzes darbības reģistrā atbilstošu apsardzes pakalpojumu sniegšanai, nepieciešamības gadījumā tiks nodrošināta tās darbības termiņa pagarināšana. |
|  | Bez kavēšanās informēt Pasūtītāja atbildīgo kontaktpersonu par apsardzes drošības režīma pārkāpumiem un citām ārkārtas situācijām objektā. |

**2. Prasības pretendentiem un iesniedzamā informācija/dokumenti**

2.1.Objekta obligatā apsekošana:

2.1.1.Pirms piedāvājuma iesniegšanas Pretendentam **obligāti** jāveic objekta apsekošana, ar mērķi apzināt sniedzamo pakalpojumu apjomu un iekļaut tiešos un netiešos izdevumus, kas saistīti ar apsardzes pakalpojuma sniegšanu. Pretendents piesakās uz objektu apskati pa tālruni: +371 **29547776**. (parakstīts apsekošanas akts (Pielikums Nr. 2) skenētā veidā obligāti tiek iesniegts kopa ar pretendenta piedāvājumu).

2.1.2.Objektu apsekošanas neveikušo Pretendentu piedāvājumi tiks noraidīti un tie nepiedalīsies piedāvājumu vērtēšanas procesā.

2.2.Pretendenta rakstisks apliecinājums, ka pretendentam pedējo 3 (trīs) gadu laikā ir pieredze iepirkuma priekšmetā minēto pakalpojumu sniegšanā objektos, kurā vienlaicīgi ir vismaz 1 (viens) apsardzes darbinieks; kur paredzēts vienlaikus uzturēties vairāk nekā 50 (piecdesmit) cilvēkiem;

2.3.Informāciju par iepriekšējo 3 (trīs) gadu laikā būtiskākiem sniegtajiem pakalpojumiem un vismaz 2 (divas) pozitīvas atsauksmes par sniegtajiem pakalpojumiem (Pielikums Nr.3). Ja no pretendenta darbības uzsākšanas (dibināšanas) datuma ir pagājis mazāk par 3(trim) gadiem - jābūt pieredzei fiziskās apsardzes pakalpojumu sniegšanā vismaz 2 (divos) līdzvērtīgos objektos, kur apsardze tiek nodrošināta nepārtrauktā režīmā (ne koncerti/pasākumi pēc pieprasījuma) vismaz 12 (divpadsmit) mēnešu garumā.

2.4.Pretendenta apliecinājums, ka pakalpojumu cenas aprēķinam tiks ņemti vērā pilna darba laika strādājošie darbinieki bez nodokļu atvieglojumiem.

2.5.Piedāvatā līgumcenā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot pievienotās vērtības nodokli, kā arī tiešie un netiešie izdevumi, kas saistīti ar apsardzes pakalpojuma sniegšanu šā Līguma saistību pilnīgai izpildei. **Iesniegt izvērstu tāmi līgumcenai atbilstoši spēkā esošām LR MK noteikumu prasībām.** Apsardzes posteņiem aprēķins jāveic par periodu: 01.11.2022.-31.10.2023.

2.6.Pretendenta apliecinājums, ka 3 (triju) iepriekšējo gadu periodā (ciktāl informācija par šo apgrozījumu ir iespējama, ņemot vērā pretendenta dibināšanas un darbības uzsākšanas laiku) Pretendenta finanšu apgrozījums gadā ir **vismaz trīs reizes lielāks** par pretendenta piedāvāto līgumcenu un pretendenta brīvā formā sastādīta finanšu apgrozījuma izziņa par katru gadu.

3. Prasības finanšu piedāvājumam:

* 1. Finanšu piedāvājumam jāatbilst „Finanšu piedāvājums” noteiktajām prasībām. Cenas jānosaka eiro (EUR) un tās tiek norādītas ar precizitāti divi cipari aiz komata;
  2. piedāvājumam jābūt Pretendenta vai tā pilnvarotās personas parakstītam.

1. Iepirkuma komisija no atbilstošajiem piedāvājumiem izvēlas piedāvājumu ar viszemāko cenu un attiecīgo Pretendentu atzīst par uzvarētāju iepirkumā.
2. Finanšu piedāvājumu iesniegšanas prasības:

5.1. Pa e-pastu (noskenēto vai parakstīto ar drošo elektr. parakstu): [info@dsatiksme.lv](mailto:info@dsatiksme.lv)

5.2. Gadījumā, ja pārbaudot Pretendenta Finanšu piedāvājumu, ir konstatēts ka Finanšu piedāvājums ir neatbilstoši noformēts, AS „Daugavpils satiksme” ir tiesīga izslēgt Pretendenta Finanšu piedāvājumu no tālākas vērtēšanas.

1. Aritmētisko kļūdu konstatēšanas gadījumā, AS „Daugavpils satiksme” tās izlabo, rakstiski informējot par to Pretendentu, nosūtot vēstuli pa e-pastu, kurš ir norādīts ailē „Uzņēmuma rekvizīti”. AS „Daugavpils satiksme” nepārbauda Finanšu piedāvājumus kuri ir izslēgti no tālākas vērtēšanas.
2. Pasūtītājs izslēgs pretendentu, kuram būtu piešķiramas līguma slēgšanas tiesības, no dalības iepirkumā, ja pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts.
3. Gadījumā, ja pasūtītājs konstatē, ka saskaņā ar Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam vai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 eiro, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro. Ja noteiktajā termiņā apliecinājums nav iesniegts, Pasūtītājs pretendentu izslēdz no dalības iepirkumā.
4. Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde.
5. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā (**iesniedzot pilnvaras kopiju**).
6. Līdz iepirkuma līguma noslēgšanai, Pasūtītājam ir tiesības izbeigt vai pārtraukt iepirkuma procedūru.
7. Finanšu piedāvājums jāiesniedz **līdz 26.10.2022. plkst. 10.00**. Ja Finanšu piedāvājums iesniegts pēc norādītā piedāvājumu iesniegšanas termiņa beigām, to nereģistrē un nosuta atpakaļ Pretendentam.
8. Kontaktpersona – AS „Daugavpils satiksme” iepirkumu speciālists Dmitrijs Meinerts tālr.+371 20009188.

Pielikums Nr.1

**FINANŠU PIEDĀVĀJUMS**

**iepirkumam „** **Fiziskās apsardzes pakalpojuma sniegšana Viestura ielā 10, Daugavpilī”, identifikācijas nr. ASDS/2022/48**

|  |  |
| --- | --- |
| Uzņēmuma rekvizīti | |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums |  |
| Konta numurs |  |
| Tālruņa numurs |  |
| E-pasta adrese |  |

|  |  |  |
| --- | --- | --- |
| **Nr.p.k.** | **Veicamais pakalpojums** | **Cena EUR (bez PVN) par 1 stundu** |
| 1. | Fiziskās apsardzes pakalpojuma sniegšana Viestura ielā 10, Daugavpilī |  |
| Apmaksas noteikumi | | Pasūtītājs norēķinus par iepriekšējā mēnesī sniegtajiem Izpildītāja apsardzes pakalpojumiem veic 20 (divdesmit) dienu laikā pēc pieņemšanas – nodošanas akta par iepriekšējā mēnesī kvalitatīvi veiktiem apsardzes pakalpojumiem un/vai attiecīga Izpildītāja rēķina saņemšanas |

Pretendents apliecina, ka vienas darba stundas cenā ir iekļāvis visas izmaksas, kas saistītas ar Pakalpojuma pilnīgu un kvalitatīvu nodrošināšanu atbilstoši Līguma un tā pielikumu prasībām, tajā skaitā, bet ne tikai visus Latvijas Republikas normatīvajos aktos paredzētos nodokļus un nodevas, izņemot pievienotās vērtības nodokli (PVN).

Apmaksa tiek veikta par faktiski nostrādātajām stundām, kuru skaits tiek norādīts ikmēneša rēķinā. Pasūtītājs veic apmaksu tikai par faktiski nostrādātajām stundām.

Ar savu parakstu apliecinām, ka piedāvāts pakalpojums pilnīgi atbilst tehniskās specifikācijas prasībām un uzņēmumam nav nodokļu parādu. Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (Pielikumā Pilnvara) šajā iepirkuma procedūrā.

Ar šī pieteikuma iesniegšanu pretendents:

• apņemas sniegt pakalpojumu atbilstoši tehniskās specifikācijas prasībām, piekrīt iepirkuma dokumentācijas izvirzītajām prasībām un garantē iepirkuma dokumentācijas izpildi, iepirkuma dokumentācijas noteikumi ir skaidri un saprotami;

• apliecina, ka piekrīt iepirkuma dokumentācija pievienotā līguma projekta noteikumiem un līguma slēgšanas tiesības piešķiršanas gadījumā slēgs līgumu ar pasūtītāju saskaņā ar pievienotā līguma projekta tekstu;

• apliecina, ka līguma slēgšanas tiesību piešķiršanas gadījumā būs pietiekoši finanšu līdzekļi līguma izpildei un priekšapmaksa nebūs nepieciešama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, v. uzvārds, kontakttālrunis)

z.v.

Pielikums Nr.2

# Objekta apsekošanas AKTS

Iepirkumam “**Fiziskās apsardzes pakalpojuma sniegšana Viestura ielā 10, Daugavpilī**”, identifikācijas numurs ASDS/2022/48

Pasūtītājs: AS „Daugavpils satiksme”

Pretendents: \_\_\_\_„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, reģ. Nr.\_\_\_\_\_\_\_\_\_\_\_\_\_\_\_\_\_

Pretendenta pārstāvis ar savu parakstu apliecina, ka:

1) tika veikta apsekošana;

2) darbu sastāvs un apjoms ir skaidrs un pietiekošs kvalitatīviem darbiem;

3) piedāvātajā cenā tiks iekļauti visi izdevumi, kas ir nepieciešami kvalitatīvu darbu izpildei objektā

4) iebildumu par darbu apjomu nav.

|  |  |  |  |
| --- | --- | --- | --- |
| Objekta adrese | Datums (*dd.mm.gg*.) | Pretendenta pārstāvis (vārds, uzvārds, paraksts) | AS “Daugavpils satiksme” pārstāvis (vārds, uzvārds, paraksts) |
| Viestura ielā 10, Daugavpilī |  |  |  |

Pielikums Nr.3

**Pretendenta pieredzes apliecinājums**

Iepirkumam “**Fiziskās apsardzes pakalpojuma sniegšana Viestura ielā 10, Daugavpilī**”, identifikācijas numurs ASDS/2022/48

**1. Pretendenta pieredze**

1.1.Informāciju par objektiem, kas raksturo Pretendenta pieredzi atbilstoši iepirkuma dokumentācijas 2.3 punktam ierakstīt tabulā.

|  |  |  |
| --- | --- | --- |
| Objekta nosaukums | Līguma summa/darbu nosaukums, apjoms /izpildes termiņš | Pasūtītājs, kontaktpersona, tālrunis |
|  |  |  |
|  |  |  |

**Pielikumā: Atsauksmes uz \_\_ lpp.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta) (datums)

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v. (amats, paraksts, V.Uzvārds)

Pielikums Nr.4

**Līguma projekts**

Daugavpils, 2022.gada \_\_\_. \_\_\_\_\_\_\_\_\_\_\_

AS “Daugavpils satiksme”, reģistrācijas Nr.41503002269, juridiskā adrese 18.Novembra ielā 183, Daugavpilī, turpmāk – Pasūtītājs, kuru uz Statūtu pamata pārstāv tās valdes loceklis S.Blagoveščenskis, no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ.Nr.\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, turpmāk tekstā – Izpildītājs, no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Fiziskās apsardzes pakalpojuma sniegšana Viestura ielā 10, Daugavpilī”, Nr. ASDS/2022/48, rezultātiem, noslēdz šādu līgumu, turpmāk tekstā – Līgums:

**1. LĪGUMA PRIEKŠMETS**

1.1. Pasūtītājs uzdod un Izpildītājs apņemas nepārtraukti no plkst.23:00 līdz plkst.05:00 pēc adreses Viestura iela 10, Daugavpilī nodrošināt objekta, kurā Pasūtītājs veic darbības, (turpmāk– Objekts) fizisko apsardzi (turpmāk arī – Pakalpojums) saskaņā ar savu finanšu piedāvājumu (Pielikums Nr.1) un Līguma noteikumiem.

1.2. Apsardzes pakalpojumus Izpildītājs sniedz saskaņā ar iepirkuma dokumentācijas un Līguma noteikumiem.

**2. APSARDZES PAKALPOJUMA APRAKSTS**

2.1. Fizisko apsardzi nodrošina katru dienu no plkst.23:00 līdz plkst.05:00 speciāli apmācīti, profesionāli un ārkārtas situācijām sagatavoti darbinieki ar mērķi novērot Objektu un tajā esošo Pasūtītāja īpašumā vai valdījumā esošo mantu, novērst vai mazināt zaudējumus, kas var rasties Pasūtītājam trešo personu prettiesiskas, nolaidīgas rīcības vai citāda veida apdraudējuma rezultātā.

2.2. Zādzības, uzbrukuma vai citu likumpārkāpumu vai noziedzīgu nodarījumu gadījumā Izpildītāja darbinieki nekavējoties ziņo par notikušo Valsts policijai, nodrošina notikuma vietas neaizskaramību, fiksē notikuma apstākļus. Par šajā apakšpunktā minētajiem gadījumiem, kā arī ugunsgrēka, avārijas vai citu ārkārtas apstākļu gadījumā nekavējoties ziņo Pasūtītāja norādītajām pilnvarotajām kontaktpersonām.

2.3. Izpildītāja darbiniekiem regulāri, ik pēc stundas, jāveic Objekta logu, durvju, atslēgu, apsardzes sistēmu u.c. tehniskā stāvokļa apsekošanu, nekavējoties ziņojot Pasūtītājam par konstatētajiem trūkumiem, nepieciešamajiem uzlabojumiem.

1. **PASŪTĪTĀJA PIENĀKUMI UN TIESĪBAS**
   1. **Pasūtītājs apņemas:**

3.1.1.nodrošināt Izpildītājam apsildāmu dienesta telpu;

3.1.2.iesniegt Izpildītājam savu pilnvaroto personu, kontaktpersonu sarakstu, personas vārdu, uzvārdu, tālruņa numuru (\_\_.pielikums) un nekavējoties, bet ne vēlāk kā 24 (divdesmit četru) stundu laikā rakstiski informēt Izpildītāju par kontaktpersonu maiņu, kā arī teritorijas, telpu vai citām plānojamām izmaiņām, kas saistītas ar Objekta drošību;

3.1.3.neizpaust nepiederošām personām fiziskās apsardzes veidu, skaitu, darba laiku un apsardzes tehnisko sistēmu lietošanas noteikumus;

3.1.4.informēt Izpildītāju par Objekta telpu remonta sākumu, darba režīma izmaiņām un citām ar Objektu un tā piekļuvi saistītām izmaiņām;

3.1.5.neieiet Objektā bez Izpildītāja darbinieka klātbūtnes, ja tajā konstatēti acīmredzami bojājumi (izsisti stikli, bojātas durvis);

3.1.6.Līgumā noteiktajos termiņos un apmēros veikt apmaksu Izpildītājam par sniegtajiem pakalpojumiem;

3.1.7.nodrošināt darba drošības tehnikas un iekšējās kārtības noteikumu ievērošanu darbiniekiem, kā arī informēt Objekta apmeklētājus par attiecīgiem ierobežojumiem, kas saistīti ar tā drošības nodrošināšanu;

3.1.8.informēt Izpildītāju par pieļaujamo personu uzturēšanos Objektā, nepieciešamajiem ierobežojumiem, kā arī citā izmaiņām Objekta iekšējās kārtības noteikumos.

3.1.9.Uzturēt darba kārtībā Objekta perimetru ierobežojošos būvelementus – durvis, slēdzenes, vārtus, un tml. ietaises.

* 1. **Pasūtītājam ir tiesības:**
     1. kontrolēt šajā Līgumā Izpildītājam paredzēto saistību izpildi;
     2. kopā ar Izpildītāju vai tā norādītām personām veikt fiziskās apsardzes un Objekta pārbaudi;
     3. iesniegt Izpildītājam priekšlikumus, norādījumus un sūdzības par apsardzes pakalpojumu sniegšanu;
     4. sniegt Izpildītājam priekšlikumus un norādījumus par apsardzes sistēmas efektivitātes palielināšanu;
     5. pieprasīt Objektā strādājošo apsardzes darbinieka nomaiņu;
     6. ja Pasūtītājam ir pretenzijas par Izpildītāja sniegtajiem apsardzes pakalpojumiem, tad pretenzija iesniedzama rakstveidā ne vēlāk kā 5(piecu) darba dienu laikā no tās rašanās dienas.
     7. pieprasīt no Izpildītāja ar Līguma saistību izpildi nepieciešamo informāciju.

1. **IZPILDĪTĀJA PIENĀKUMI UN TIESĪBAS**
   1. **Izpildītājs, uzsākot Objekta apsardzi:**
      1. garantē, ka tam ir un Līguma darbības laikā būs spēkā esošas visas nepieciešamās atļaujas un sertifikāti, kas nepieciešami šajā Līgumā noteikto apsardzes pakalpojumu sniegšanai;
      2. apliecina, ka tā darbiniekiem ir Latvijas Republikas tiesību aktu, kas regulē apsardzes darbību, un iepirkuma prasībām atbilstoša kvalifikācija, lai sniegtu šajā Līgumā noteiktā apjomā, kvalitātē un kārtībā noteiktos apsardzes pakalpojumus, vismaz 3 (trīs) dienas pirms darbinieka iesaistīšanas Līguma izpildē iesniedzot Pasūtītājam darbinieku kvalifikāciju apliecinošus dokumentus.
   2. **Izpildītājs apņemas:**
      1. iepazīstināt savus Objektā strādājošos darbiniekus ar pamatinformāciju par Pasūtītāju, korekti izturēties pret Pasūtītāja darbiniekiem, kā arī Pasūtītāja darbību nodrošināšanai nolīgto pakalpojumu sniedzējiem, kā arī neveikt nekādas darbības, kas varētu kaitēt Pasūtītāja interesēm un reputācijai;
      2. pirms līguma izpildes uzsākšanas Objektā kopā ar Pasūtītāja pārstāvi iepazīties ar Objektu un tajā esošajām Sistēmām, apsardzes instrukciju un Objekta iekšējās kārtības noteikumiem;
      3. nodrošināt Izpildītāja darbiniekus ar apsardzei nepieciešamo formu, ekipējumu, veikt to apmācību un regulāro instruktāžu;
      4. novērot apsargājamo Objektu, tā teritoriju un ēkas, kā arī personas un transportu ar nolūku saglabāt Pasūtītāja materiālās vērtības;
      5. nekavējoties reaģēt uz esošās ugunsdrošības signalizācijas sistēmas trauksmes signāliem;
      6. zādzības vai citu likumpārkāpumu gadījumā rīkoties saskaņā ar Latvijas Republikā spēkā esošajiem normatīvajiem aktiem, fiksēt nozieguma apstākļus un pēc iespējas nodrošināt notikuma vietas neaizskaramību, nekavējoties ziņot par notikušo Valsts policijai;
      7. uzbrukuma gadījumā nekavējoties ziņot par notikušo Valsts policijai, nepārtraucot Objekta apsardzi;
      8. ugunsgrēka vai avārijas gadījumā nekavējoties ziņot attiecīgajam dienestam, kā arī uzsākt ugunsgrēka vai avārijas likvidāciju ar esošajiem līdzekļiem, nepārtraucot Objekta apsardzi;
      9. Operatīvi – ne ilgāk kā 5-7 minūšu laikā pēc trauksmes signāla (no apsarga, trauksmes pogas u.tml.) saņemšanas apsardzes vadības centrā– nodrošināt Izpildītāja operatīvās grupas ierašanos objektā un rīcību atbilstoši apstākļiem, lai novērstu vai mazinātu zaudējumus, kas var rasties trešo personu prettiesiskas rīcības vai citāda veida apdraudējuma rezultātā
      10. par šā Līguma 4.2.6.-.4.2.9.apakšpunktā minētajiem gadījumiem nekavējoties ziņot Pasūtītāja pilnvarotajām kontaktpersonām;
      11. regulāri veikt Objekta tehniskā nostiprinājuma (logi, durvis, atslēgas, objekta, ugunsdrošības signalizācijas un videonovērošanas sistēmas un tml.) apsekošanu, nekavējoties ziņot Pasūtītājam par nepieciešamajiem uzlabojumiem;
      12. Izpildītāja apsardzes darbinieks, Objektā drīkst ieiet tikai tajās telpās, kuras ir nepieciešamas apsardzes darbinieku pienākumu veikšanai, apsekošanas veikšanai. Citās telpās drīkst ieiet tikai Pasūtītāja darbinieka klātbūtnē;
   3. **Izpildītājam ir tiesības:**
      1. Apsekot Objektu, apskatīt apsargājamās ēkas un teritoriju;
      2. lai uzlabotu Objekta apsardzi, sniegt Pasūtītājam rekomendācijas papildu drošības pasākumu veikšanai;
      3. par kvalitatīvi sniegtiem pakalpojumiem saņemt no Pasūtītāja Līgumā noteikto samaksu;
      4. pieprasīt no Pasūtītāja ar Līguma saistību izpildi nepieciešamo informāciju.
2. **NORĒĶINU KĀRTĪBA**
   1. Izpildītāja fiziskās apsardzes pakalpojuma sniegšana Viestura ielā 10, Daugavpilī apmaksa par 1 stundu ir \_\_\_\_ EUR (\_\_\_\_\_\_*euro*\_\_\_\_centi) bez PVN. PVN tiek aprēķināts atbilstoši LR spēkā esošajiem normatīvajiem aktiem, kas nosaka PVN apmēru. Apmaksa par 1 stundu paliek nemainīga visu Līguma darbības periodu.
   2. Visi norēķini, kas saistīti ar šā Līguma izpildi, tiek veikti *euro* bezskaidras naudas norēķinu veidā, uz Izpildītāja šā Līguma rekvizītos norādīto norēķinu kontu. Maksājumi tiek veikti, pamatojoties uz Pasūtītājam iesniegto rēķinu.
   3. Pasūtītājs norēķinus par iepriekšējā mēnesī sniegtajiem Izpildītāja apsardzes pakalpojumiem veic 20 (divdesmit) dienu laikā pēc attiecīga Izpildītāja rēķina saņemšanas;
   4. Visi maksājumi tiek veikti ar pārskaitījumu uz Izpildītāja norēķinu kontu. Par samaksas brīdi uzskatāma diena, kad Pasūtītājs devis norādījumu kredītiestādei, kurā atrodas Pasūtītāja norēķinu konts, pārskaitīt uz Izpildītāja norēķinu kontu pieņemšanas – nodošanas aktā un rēķinā norādīto summu.
   5. Grozījumi šajā līgumā pieļaujami šādos gadījumos – grozījumi fiziskās apsardzes noteiktajā stundas likmē, ja tiek pieņemti grozījumi normatīvos aktos par minimālās mēnešalgas un stunda likmes palielināšanu – proporcionāli palielinājuma apmēram. Tādā gadījumā Izpildītājs iesniedz Pasūtītājam izvērtēšanai pamatotu piedāvātās stundas likmes aprēķinu, ņemot vērā attiecīgos grozījumus normatīvajos aktos, gadījumā, ja Pasūtītājs konstatē, ka piedāvātās izmaiņas pārsniedz normatīvo aktu grozījumu apmēru, Pasūtītājs grozījumus Līgumam neparaksta.
3. **PUŠU ATBILDĪBA UN SANKCIJAS**
   1. Puses ir materiāli atbildīgas par Līguma saistību pilnīgu un pienācīgu izpildi un atlīdzina otrai Pusei visus zaudējumus, kuri tai radušies Līguma saistību neizpildes, daļējas vai nepienācīgas izpildes dēļ.
   2. Izpildītājs ir pilnā apjomā atbildīgs par zaudējumiem, kuri Pasūtītājam radušies Izpildītāja darbinieku vainas dēļ.
   3. Jebkuru zaudējumu apmēram, kuru atlīdzināšanu pieprasa Puse saskaņā ar šā Līguma nosacījumiem, ir jābūt apstiprinātam ar Pušu vai trešo personu grāmatvedības dokumentiem.
   4. Pasūtītājam un Izpildītājam nodarīto materiālo zaudējumu un to izraisošo apstākļu izvērtēšanai Puses izveido komisiju, vismaz pa diviem pārstāvjiem no katras līgumslēdzēja puses un ar apdrošinātāju pārstāvju un citu kompetentu personu vai ekspertu piedalīšanos. Komisija sastāda aktu, kurā tiek atzīmētas Pušu prasības, nodarīto zaudējumu apmēri, to atlīdzināšanas kārtība un termiņš.
   5. Par jebkādu Līguma un tā pielikumu noteikumu pārkāpšanu Pasūtītājs var Izpildītājam piemērot līgumsodu līdz 0,3 % (nulle, komats, trīs procenti).
   6. Par jebkādu no šā Līguma izrietošu maksājuma kavējumu Pusei ir tiesības prasīt, lai otra Puses maksā līgumsodu 0,1 % (nulle, komats, viens procents) apmērā no savlaicīgi nesamaksātās summas par katru kavējuma dienu, bet ne vairāk kā 10% no savlaicīgi nesamaksātās summas;
   7. Līgumsoda samaksa neatbrīvo vainīgo Pusi no Līgumā uzņemtajām saistībām un līgumsods netiek ieskaitīts zaudējumu apmērā.
   8. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.
4. **KONFIDENCIALITĀTE**
   1. Puses apņemas aizsargāt, neizplatīt un bez iepriekšējas rakstiskas saskaņošanas neizpaust trešajām personām konfidenciāla rakstura informāciju Līguma darbības laikā, kā arī pēc Līguma darbības beigām, izņemot Latvijas Republikas normatīvajos aktos paredzētajos gadījumos.
   2. Konfidenciāla rakstura informācija šī Līguma izpratnē ir šis Līgums un visi ar to saistītie dokumenti, kā arī visa veida tehniska, komerciāla un jebkāda cita veida informācija, kas ietver informāciju par otru Pusi vai Objektu, kas tapusi zināma Pusei Līguma darbības laikā.
   3. Puses garantē, ka nodrošinās 7.2.apakšpunktā minētās informācijas neizpaušanu no savu darbinieku un piesaistīto trešo personu puses.
   4. Puses ir savstarpēji mantiski atbildīgas par zaudējumiem, kas otrai Pusei radušies šajā Līgumā paredzēto konfidencialitātes noteikumu pārkāpšanas rezultātā.
   5. Puses apņemas izmantot un izpaust informāciju, kas kļuvusi zināma šī Līguma izpildes gaitā, tikai tādā apjomā, lai pienācīgā kārtā izpildītu Līguma saistības.
5. **CITI NOTEIKUMI**
   1. Līgums stājas spēkā 2022. \_\_\_.\_\_\_\_\_\_\_\_, un ir spēkā līdz 2023. \_\_\_.\_\_\_\_\_\_\_\_.
   2. Puses šo Līgumu var izbeigt, par to savstarpēji rakstveidā vienojoties.
   3. Puses šo Līgumu var izbeigt, 30 (trīsdesmit) kalendārās dienas iepriekš rakstveidā par to informējot otru Pusi.
   4. Pasūtītājs ir tiesīgs pagarināt Līguma 6.1.punktā noteikto termiņu, atbilstoši nepieciešamajam laika periodam, taču ne ilgāk kā vēl uz 3 (trim) mēnešiem.
   5. Puse nav tiesīga bez otras Puses rakstiskas piekrišanas nodot no Līguma izrietošās tiesības un/vai saistības trešajām personām.
   6. Jebkuri šā Līguma grozījumi un papildinājumi veicami rakstiski, Pusēm vienojoties, tie tiek pievienoti Līgumam un kļūst par tā neatņemamu sastāvdaļu.
   7. Pusēm jāpaziņo par savu paraksttiesīgo personu, kontaktpersonu un rekvizītu izmaiņām.
   8. Jautājumos, kas nav atrunāti Līgumā, Puses vadās pēc Latvijas Republikā spēkā esošajiem normatīvajiem tiesību aktiem.
   9. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus, un Pušu pienākums ir piemērot Līgumu atbilstoši spēkā esošajiem normatīvajiem aktiem.
   10. Visus strīdus un domstarpības, kas rodas sakarā ar Līguma izpildi, Puses risina sarunu ceļā. Ja sarunu ceļā strīds netiek atrisināts, Puses to skata tiesā atbilstoši Latvijas Republikas normatīvo tiesību aktu noteikumiem.
   11. Puses vienojas, ka ar Līguma izpildi saistītos jautājumus risinās šādas Pušu kontaktpersonas:
       1. Pasūtītāja kontaktpersona - \_\_\_\_\_\_\_\_\_\_\_, tālrunis \_\_\_\_\_\_\_\_\_\_\_, e-pasts \_\_\_\_\_\_\_\_\_\_\_;
       2. Izpildītāja kontaktpersona - \_\_\_\_\_\_\_\_\_\_\_, tālrunis \_\_\_\_\_\_\_\_\_\_\_, e-pasts \_\_\_\_\_\_\_\_\_\_\_.

8.12.Šis Līgums sastādīts *uz \_\_ (\_\_\_\_\_\_) lapām ar vienu pielikumu uz \_ () lapām un parakstīts ar drošu elektronisko parakstu vai \_\_\_ (\_\_\_) eksemplāros pa vienam katrai no Pusēm*. Puses apliecina, ka personām, kas paraksta šo Līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.

1. **PUŠU REKVIZĪTI UN PARAKSTI**